પાટણવાવ પાસેના ભાડેર ગામે જમીન તકરારમાં સંધી આધેડની હત્યા બાદ પટેલ આધેડની હત્યાના બનાવના ત્રીજા દિવસે પણ આરોપી પોલીસ પકડથી દૂર રહ્યાં છે. બીજી બાજુ જ્યાં સુધી આરોપી ન ઝડપાય ત્યાં સુધી પટેલ પરિવારે આધેડનો મૃતદેહ સ્વીકારવાનો ઈન્કાર કરી દીધો છે. આ બનાવમાં પટેલ સમાજે ચોક્કસ જ્ઞાતિ દ્વારા જમીન પચાવી પાડવા માટે ખૂની ખેલ ખેલાયો હોવાના આક્ષેપ સાથે આવેદનપત્ર પાઠવ્યું છે. તો દરબાર સમાજે નિર્દોષને ખોટી રીતે હેરાન ન કરવા તંત્ર વાહકોને રજૂઆત કરી હતી. હત્યાના બદલામાં હત્યાની ઘટના બાદ ભાડેર ગામની બે જ્ઞાતિ વચ્ચે વૈમશ્ય વકર્યું હોવાનું ચિત્ર ઉપસી રહ્યું છે.